जोधपुर. राजस्थान पत्रिका और फेसबुक की साझा मेजबानी में शुद्ध का युद्ध अभियान के तहत शनिवार को जोधपुर के उम्मेद उद्यान में आमजन को फेक न्यूज के बारे में जागरूक किया गया। रंगकर्मी व प्रस्तोता अमित व्यास और टीम ने 'बेवकूफ ना बनें' विषयक इस रोचक, मनोरंजक और ज्ञानवृद्धक नाटक के माध्यम से आमजन को फेक न्यूज के खिलाफ जागरूक किया। जागो-जागो रे बन्दे, जागो रे... संवाद लोगों को बहुत पसंद आया। उन्होंने फेक न्यूज होती क्या है, उसकी पहचान कैसे करनी है, फेक न्यूज के कारण हमें व समाज को क्या नुकसान होता है के बारे में नाटक के जरिए लोगों को समझाया। लोगों ने इस मुहिम की सराहना करते हुए कहा कि ऐसी मुहिम जारी रहनी चाहिए, ताकि अधिक से अधिक लोग फेक न्यूज के प्रति सजग हो सके। आमजन ने इस दौरान मेरा वोट, मेरा संकल्प मुहिम के तहत मतदान का संकल्प भी किया